बंद को लेकर महत्वपूर्ण जगहों पर मजिस्ट्रेट के साथ पुलिस की तैनाती की गयी थी लेकिन बंद समर्थक जगह-जगह जबरन वाहनों को रोक कर हवा निकाल रहे थे। वाहन चालकों को पीछे लौटने को मजबूर कर रहे थे। इस दौरान वहां तैनात पुलिस मूकदर्शक बनी रही। लोहिया पुल पर तो बंद समर्थकों के हंगामा के चलते पुलिस गाड़ी को पीछे ले जाना पड़ा। पुलिस के सामने बंद समर्थक सड़क पर टायर जलाकर विरोध प्रदर्शन करते रहे।